text: келбет 1) бет-әлпет, пішін, түр-тұлға, кескін, мүсін; 2) ауыспалы поэтикалық, көркемдік мағынада қолданылғанда бейнелік ұғым. мысалы, өмір келбеті, сұлулық келбеті, ел келбеті. бірақ, мұндағы келбет жай ғана бейне ұғымында емес көркем, көрікті, сымбатты, ажарлы бейне ұғымында қолданылады. келбет минералогияда және кристалдардың дербес пішіндері дамуының нәтижесінде қалыптасатын сырт келбеті. бұл келбет кристалдың үш бағыттағы осьтері бойымен өсу дәрежесі тұрғысынан анықталып, басты-басты үш түрге бөлінеді: :1) тең өлшемді келбет (кристалдың үш бағыттағы да өсу дәрежесі шамалас мөлшерімен сипатталады); :2) бағаналы, призмалы, сырықтүр-қылас, инетүрқылас, талшықтүрқылас келбеттер (кристалдың екі бойындағы мөлшерлері бірдей, ал үшінші осі бойымен ол әлдеқайда каркынды өскен); :3) парақты, қабыршақты келбеттер (кристалдың екі осі бойындағы мөлшерлері шамалас, ал үшінші осі бойымен баяу өскен).